ອີຣັກ ເລີ້ມບຸກໂຈມຕີ ເພື່ອຍຶດເອົາ ແຂວງ Anbar ຈາກ ພວກກະບົດ ລັດອິສລາມ
ລັດຖະບານ​ອີຣັກ ປະກາດເລີ້ມການ​​ປະຕິບັດ​ງານ ທີ່ຈະຍຶດ​ເອົາ​ແຂວງ Anbar ທາງ​ພາກ​ຕາ​ເວັນ​ຕົກ ຂອງປະເທດ ຄືນມາຈາກ ພວກຫົວຮຸນແຮງ ລັດອິສລາມ.
ລັດຖະບານອີຣັກ ກ່າວວ່າ ຕົນໄດ້ເລີ້ມປະຕິບັດງານ ເພື່ອຍຶດ ເອົາແຂວງ Anbar ທາງພາກຕາເວັນຕົກຂອງປະເທດ ຄືນມາ ຈາກພວກຫົວຮຸນແຮງລັດອິສລາມ ການປະກາດທາງໂທລະພາບ ໃນວັນອັງຄານມື້ນີ້ ມີຂຶ້ນບໍ່ຮອດ ສອງອາທິດ ຫລັງຈາກພວກນັກລົບລັດອິສລາມ ຍຶດເອົາເມືອງ Ramadi ຊຶ່ງເປັນເມືອງຫລວງຂອງແຂວງ Anbar ນັບແຕ່ນັ້ນ ມາ ກອງທະຫານອີຣັກ ແລະພວກທະຫານບ້ານທີ່ສະໜັບສະ ໜູນລັດຖະບານ ໄດ້ເຕົ້າໂຮມກຳລັງ ຢູ່ທາງພາກຕາເວັນອອກ ຂອງເມືອງດັ່ງກ່າວ ເພື່ອກະກຽມການບຸກໂຈມຕີ ທີ່ຈະຍຶດເອົາ ແຂວງ Anbar ຄືນ ທີ່ປະຊາຊົນສ່ວນໃຫຍ່ ນັບຖືສາສະໜາ ອິສລາມນິກາຍ Sunni ນັ້ນ ແຂວງ Anbar ເປັນເຂດທະເລຊາຍທີ່ກວ້າງໃຫຍ່ ຍາວຢຽດຈາກພາກຕາເວັນຕົກຂອງນະ ຄອນຫລວງ Bagdad ໄປຫາຊາຍແດນຂອງອີຣັກ ຕິດກັບຈໍແດນ ທາງພາກຕາເວັນອອກ ສຽງໃຕ້ຂອງຊີເຣຍ ແລະພາກຕາເວັນຕົກສຽງເໜືອຂອງ ຊາອຸດີ ອາຣາເບຍ ກຸ່ມລັດອິສ ລາມໄດ້ເຂົ້າຄວບຄຸມເອົາສ່ວນໃຫຍ່ຂອງແຂວງ Anbar ຕັ້ງແຕ່ປີກາຍນີ້ ຮວມທັງເມືອງສຳຄັນຕ່າງໆເຊັນວ່າ Fallujah ນາຍົກລັດຖະມົນຕີ Haider al-Abadi ກ່າວຢູ່ໃນການໃຫ້ສຳພາດກັບ BBC ທີ່ໄດ້ອອກ ອາກາດໃນວັນຈັນວານນີ້ວ່າ ເມືອງ Ramadi ຈະຖືກຍຶດເອົາຄືນມາໃນບໍ່ເທົ່າໃດມື້ຂ້າງ ໜ້ານີ້ ແລະທ່ານມີຄວາມໝັ້ນໃຈໃນຄວາມສາມາດຂອງກຳ ລັງທະຫານອີຣັກ ຮອງປະທານາທິບໍດີສະຫະລັດ ທ່ານ Joe Biden ໄດ້ໂທລະສັບໄປຫາ ທ່ານ Abadi ໃນ ວັນຈັນວານນີ້ ໃນຄວາມພະຍາຍາມເພື່ອບໍ່ໃຫ້ເກີດບັນຫາໃນຄວາມ ສຳພັນ ຫລັງຈາກ ລັດຖະມົນຕີປ້ອງກັນປະເທດສະຫະລັດ ທ່ານ Ash Carter ໄດ້ຕັ້ງຄຳຖາມກ່ຽວກັບ ກຳລັງໃຈຂອງທະຫານອີຣັກ ທີ່ໄດ້ພາກັນຖອຍອອກຈາກ ເມືອງ Ramadi ໃນຂະນະທີ່ ພວກນັກລົບລັດອິສລາມ ບຸກເຂົ້າໄປ ທຳນຽບຂາວກ່າວວ່າ ທ່ານ Biden ໄດ້ຢືນຢັນອີກຄັ້ງນຶ່ງ ເຖິງການສະໜັບສະ ໜຸນຂອງ ອາເມຣິກັນຕໍ່ອີຣັກ ໃນການສູ້ລົບຕ້ານກຸ່ມຫົວຮຸນແຮງ ແລະນັ້ນ ທ່ານ“ໄດ້ຮັບຮູ້ເຖິງການ ເສຍສະຫລະອັນໃຫຍ່ຫຼວງ ແລະຄວາມກ້າຫານຂອງກຳລັງ ທະຫານອີຣັກ” ຢູ່ທີ່ເມືອງ Ramadi ແລະຢູ່ແຫ່ງອື່ນໆຂອງປະເທດ ທ່ານຍັງໄດ້ໃຫ້ຄຳໝັ້ນສັນຍາວ່າ ສະຫະລັດ ຈະເລັ່ງລັດການເຝິກແອບແລະຈັດສົ່ງອຸບປະ ກອນໄປໃຫ້ໄວຂຶ້ນ